30. 12. 97 De Europæiske Fællesskabers Tidende L 354/17 KOMMISSIONENS FORORDNING (EF) Nr. 2628/97 af 29. december 1997 om gennemførelsesbestemmelser til Rådets forordning (EF) nr. 820/97 for så vidt angår indkøringsperioden for ordningen for identifikation og registrering af (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 820/97 af 21. april 1997 om indførelse af en ordning for identifika- tion og registrering af kvæg og om mærkning af oksekød og oksekødsprodukter ('), særlig artikel 10, litra f), og ud fra følgende betragtninger: Medlemsstaterne bør have tilladelse til fortsat at anvende de eksisterende øremærker og pas i en begrænset periode, således at den eksisterende lagerbeholdning kan blive opbrugt; den kompetente myndighed i hver medlemsstat bør for en vis periode, der ikke må overskride den 31. december 1999, godkende anvendelsen af øremærker, som brugere allerede har købt, eller som allerede findes i veterinærtjenesterne; de berørte medlemsstater bør meddele Kommissionen, hvor stor den eksisterende lager- beholdning er, og hvor lang tid det påregnes, at det vil tage at opbruge den; for at sikre en samtidig overgang til den nye ordning. for identifikation og registrering, der indføres ved forordning (EF) nr. 820/97, bør Tyskland og Portugal have tilladelse til for en begrænset periode at træffe de nødvendige foranstaltninger vedrørende levering og anvendelse af det andet øremærke; Italien kan anvende de nationale regler for dobbelt øremærkning af kvæg indtil den 30. juni 1998; Tyskland, Spanien, Portugal og Det Forenede Kongerige bør også have tilladelse til at bevare deres nuværende ordning for udstedelse af dyrepas indtil den 30. juni 1998; i betragtning af tidsplanen for anvendelse af forordning (EF) nr. 820/97 bør nærværende forordning træde i kraft straks; de i denne forordning fastsatte foranstaltninger er i over- ensstemmelse med udtalelse fra Komitéen for Den Euro- pæiske Udviklings- og Garantifond for Landbruget — () EFT L 117 af 7. 5. 1997, s. 1. UDSTEDT FØLGENDE FORORDNING: Artikel 1 1.  Medlemsstaterne kan fortsat anvende de eksisterende øremærker og pas i en begrænset periode, således at de eksisterende lagerbeholdninger kan blive opbrugt. 2. Den kompetente myndighed i hver medlemsstat tillader for en periode, der ikke må overskride den 31. december 1999, anvendelsen af øremærker, som brugere allerede har købt, eller som allerede findes i veterinærtje- nesterne. 3. De berørte medlemsstater meddeler Kommissionen, hvor stor den i stk. ] omhandlede lagerbeholdning er, og hvor lang tid det påregnes, at det vil tage at opbruge den. 4. —JInden for grænserne af de eksisterende lagerbehold- ninger, der er omhandlet i stk. 1, kan Tyskland og Portugal indtil den 30. juni 1998 træffe de nødvendige foranstaltninger, således at det andet øremærke leveres af den kompetente myndighed og kan være håndskrevet, forudsat at dette håndskrevne mærke er tydeligt og ikke kan slettes. Det skal udtrykkeligt angives i registret, når dyr identificeres på denne måde, og brugere skal skriftligt underrette de kompetente myndigheder, hvis der gøres brug af denne mulighed. Hvis det første øremærke går tabt, træffer den kompetente myndighed de nødvendige foranstaltninger med henblik på passende identifikation som fastsat ved forordning (EF) nr. 820/97. 5. — Indtil den 30. juni 1998 kan Italien anvende de nationale regler for dobbelt øremærkning af kvæg. Artikel 2 Tyskland, Spanien, Portugal og Det Forenede Kongerige kan indtil den 30. juni 1998 fortsat bevare deres nuvæ- rende ordning for udstedelse af dyrepas, forudsat at deres respektive og kompetente myndigheder træffer de nødvendige foranstaltninger for at sikre pålideligheden i denne overgangsperiode. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1998.